**Եվա Հերցիգովա** (չեխ․՝ Eva Herzigová, մարտի 10, 1973(1973-03-10), Լիտվինով), չեխ մոդել, դերասանուհի։

Կենսագրություն
--------------

### Գործունեություն

Ծնվել է Լիտվինովում, Չեխոսլովակիա (այժմ՝ Չեխիայի Հանրապետություն)։ 17 տարեկանում արձակուրդի է մեկնել Պրահա և մոտիկ ընկերուհու խորհրդով գնացել է փարիզյան *Madison* մոդելային ընկերության ընտրական մրցույթին։ Առաջին հաջողություններին հասել է 1989 թվականին։ Փարիզ գնալուց հետո նա ճանաչվածություն ձեռք բերեց։ Եվան պայմանագիր կնքեց *L’Oreal*-ի հետ *Studio Line* ապրանքանիշի գովազդման համար։ Նրա հետ աշխատել են հայտնի լուսանկարիչներ Պիտեր Լինդբերգը, Պատրիկ Դեմարշելյեն, Մարկո Գլավիանոն, Պաոլո Ռովերսին, իսկ Էլեն ֆոն Ունվերտը լուսանկարել է նրան *Guess*-ի գովազդի համար։ Բայց ամենամեծ հաջողությանն ու փառքին Եվան հասավ ներքնազգեստի հանրահռչակ *Wonderbra* ապրանքանիշի հետ 1994 թ. պայմանագիր կնքելուց հետո։ Նա նաև հայտնվել է *Victoria's Secret*-ի կատալոգում և *Sports Illustrated* ամսագրի շապիկին։ Եղել է *Thomas Zeumer's Metropolitan Models*-ի անդամ :

2006 թ.-ին Ձմեռային օլիմպիական խաղերի բացման արարողության ժամանակ հանդես է եկել Վեներայի կերպարով։

Եվան իր ուժերը փորձել է նաև կինոյում։

### Անձնական կյանք

1996—1998 թթ. Եվան ամուսնացած է եղել «Bon Jovi» խմբի հարվածային նվագող Տիկ Տոռեսի հետ (ծնվ. 1953 թ.)։

2002 թվականից Եվան քաղաքացիական ամուսնությամբ ապրում է բիզնեսմեն Գրեգորիո Մարսիայի հետ։ Զույգն ունի երեք որդի՝ Ջորջ Մարսիան (ծնվ. 01.06.2007 Թուրինում), Ֆիլիպ Մարսիան (ծնվ. 13.03.2011) և Էդվարդ Ջեյմս Մարսիան (ծնվ. 20.04.2013 թ.):

### Նախասիրություններ

Եվա Հերցիգովան սիրում է լուսանկարել ձիով զբոսանքներ կատարելիս, պատրաստել (նախընտրում է չեխական խոհանոց)։ Տարված է նաև տարատեսակ սպասքի և հուշանվերների կավով ծեփագործությամբ։

### Այլ տեղեկություններ

Եվա Հերցիգովան եղել է 2012 թվականի հունվարի 13-ին խորտակված իտալական ծովաշրջիկային խոշոր *Costa Concordia* նավի «կնքամայրը»։ Հետաքրքիրն այն է, որ 2006 թվականին նավի «օծման» ժամանակ Եվան չկարողացավ ջարդել շամպայնը նավեզրին զարկելով, ինչը վատ նախանշան է համարվում։ Դրանից հետո նավը երկու անգամ պատահարի ենթարկվեց՝ 2008 թվականին և նավի համար ճակատագրական 2012 թվականին։

Մոդելային գործակալություններ
----------------------------

* *Czechoslovak Models Prague*
* *D'management group Milan*
* *Marilyn Agency Paris*
* *One Management New York*
* *Storm Model London*

Ֆիլմագրություն
--------------

Եվան Կաննի 67-րդ մրցանակաբաշխության ժամանակ, 2014 թ. մայիս

| Ֆիլմի անվանում | Տարի | Դեր | Բնօրինակ անվանումը |
| --- | --- | --- | --- |
| Դժոխք | 1992 |  | *Inferno* |
| Հրեշտակի և սատանայի միջև | 1995 | Չուկ Չուկ Նուգա | *Les Anges gardiens* |
| Լավագույն ընկերոջս կինը | 1998 | Ֆրիդա Սետա | *My Best Friend's Wife* |
| Անցյալի ու ապագայի միջև | 2000 | Քրիստինա | *Just for the Time Being* |
| Մոդիլիանի | 2004 | Օլգա Խոխլովա-Պիկասո | *Modigliani* |
| Դորիան Գրեյի դիմանկարը | 2005 |  | *The Picture of Dorian Gray* |
| Եվա | 2005 | ինքն իրեն | *Eva* |
| Չա չա չա | 2013 | Միշել | *Cha cha cha* |

Ծանոթագրություններ
------------------

1. 1 2  Չեխիայի ազգային գրադարանի կատալոգ
2. 1 2  Կերպարվեստի արխիվ — 2003.
3. ↑  Gibson, Owen; Stephen Brook (2005 թ․ մայիսի 6). «Goodbye boys! Advertising guru quits to form new agency». *The Guardian*. UK. Վերցված է 2010 թ․ ապրիլի 26-ին.
4. ↑  Salkeld, Luke (2008 թ․ սեպտեմբերի 5). «Goodbye, boys... Eva Herzigova may have to cover up as the EU pulls the plug on 'sexist' TV commercials». *Daily Mail*. UK. Վերցված է 2010 թ․ ապրիլի 26-ին.
5. ↑  «Amerikas Superstar "50 Cent" bei Saadi Gaddafi». Արխիվացված է օրիգինալից 2007 թ․ նոյեմբերի 14-ին. Վերցված է 2008 թ․ հունվարի 17-ին.
6. ↑  Leisa Barnett (2008 թ․ մայիսի 29). «Eva Herzigova wants son to be a linguist». *Vogue*. UK. Արխիվացված է օրիգինալից 2011 թ․ հունիսի 11-ին. Վերցված է 2011 թ․ ապրիլի 14-ին.
7. ↑  "Eva Herzigova Gives Birth To Second Child" Archived 2016-03-04 at the Wayback Machine. March 29, 2011, Star Pulse.com
8. ↑  It's a boy! Eva Herzigova gives birth to third son Edward with boyfriend Gregorio

Արտաքին հղումներ
----------------


|  |  |
| --- | --- |
|  | ***Եվա Հերցիգովա***էջը Վիքիպահեստում |

* Eva Herzigová Internet Movie Database կայքում
* Եվա Հերցիգովա էջը *Fashion Model Directory* կայքում